# Rekokillart eta Arieder

* Rekokillart eta Arieder
* Hilera
* Jente hunak, huna niz
* Plazer badüzie behatü.
* Egün nahi nitzaizie
* Rekokillartez minzatü.
* Diela zunbait egün huntan
* Deseiña bagünian
* Rekokillarten feitak
* Behar güntiela erran.
* Jente hunak, huna nüzü
* Orai zier erraiteko,
* Ménagü huntan dien gizunak
* Triste girela oro.
* Har ezazie exenplü
* Egün Rekokillartetan,
* Eta hura beno hobeki
* Goberna zien denboran.
* (Retira)
* Rekokillart jalki eta mintzo.
* Badizüt phena bat bihotzian.
* Aspaldiko denboran,
* Emazte zena hilez geroz
* Estit errepausürik etxian.
* Eta orai enetako
* Ez hanbat propi,
* Leiho onduetan ebiltia
* Gai oroz bethi.
* Atzo izan nündüzün
* Ariederen etxen baraskaitan,
* Harek badakizü ederki.
* Gizunen karesatzen.
* Eta minzatü izan gintüzün
* Eskuntziaz kestiune.
* Eta akort izan güntüzün
* Biak hitz batetan barnen.
* Arieder jalki, biak paseia.
* Rekokillart, ene bürüzagisoa,
* Net oküpatürik düzü,
* Ene ezin aski unxa
* Zureganik begiratüz
* Bena nik zesa eraziren dit
* Zure ganik begiratzetik,
* Milla debriek ezpadü
* lotzen banitzaio bilhuetarik.
* Behin ikhusi naialakoz
* Itza doian gorderik,
* Bena eniagozü ez orano
* Segürki dolütürik.
* Rekokillart
* Arieder behar düzü
* Orai eni behatü
* Eta Larran belstar debrü hoiek
* behar tüzü kitatü.
* Haboro jakiten badüt
* Egon zirela itza doian gorderik,
* Ütziren zütüt fera futre
* Juan zitian Lanbaresen undotik.
* Arieder
* Rekokillart, zaude ixillik,
* Hola desesperatü gabe,
* Nik ene zankharteko xillua
* Begiratüren dit oro zure.
* Rekokillart
* Ale, emazte arraka,
* Finezia gaiztoz bethia,
* Zien desiraren konplitzeko
* Tronpa ziniroie debria.
* Déjà, erran nahi düzü
* Zihaurtan düzün xilua,
* Begiratzen düzüla éné
* Oro oso osua.
* Badizü 14 urthe
* hasirik düzüla,
* segür nüzü ingoitik
* Erdia higatürik düzüla.
* Arieder
* Areta, Rekokillart.
* Unxa trunpatzen zira,
* Segür nüzü ordian beno
* Bi aldis handiago düdala.
* Rekokillart
* Allo, arren, orai
* Behar dizügü retiratü
* Eta ene lüma
* Zure izkiribigüan sarthü.
* Arieder
* Badizü hogei urthe
* Amorostürik nizala,
* Eta etzitadazüt ihur ere
* Mintzatü zü bezala.
* Allo, arren, Rekokillart,
* Har nezazü besapetik
* Eta juan gitian khanberalat
* Libertitzera hebentik.
* (Retira. Jalki Arieder eta Rekokillart.)
* Rekokillart
* Orai jiten gütizu
* Gure tresnak mesüratürik,
* Elükezü mündian
* Hobeki egin liuenik.
* Arieder
* Rekokilart, zaude ixilik,
* Trunpatzen zira ederki,
* Nüsten agitü nüzü bestebateki
* Juaiten beitziren hanitxez hobeki.
* Eta nula beitüt nik
* Mündü ororen beharra,
* Ogi baten saria ahal badüt
* Behatzen nüzü aisa.
* Rekokillart
* Enzüten badüt haboro
* Ihur ere jiten zure onduan,
* Segür nüzü anzarakirik estiela
* Haiek janen zurekilan.
* Arieder
* Rekokilart nahi bazira
* Enekila eskuntü,
* Bizio gaizto horik
* Behartüzü kitatü.
* (Jalki.)
* Rekokillart nahi nükezü
* Gaiza bat deklaratü,
* Bena solamente
* Enaizü behar gaiski hartü.
* Rekokillart
* Zer elhe othe dün
* Orai eni erraiteko,
* Haboruenetz ere
* Eni zerbait biltzeko?
* Arieder
* Zihaurk ikhus ezazü
* Orai zure estatia,
* Haboruenetz ere eztella lüze
* Izanen zure bizitzia.
* Hainbeste denbora huntan
* Zerbütxatzen zütüt,
* Eta sekülla bezain
* Bethi ingrat zütüt.
* Zure semia eta ni
* Biak malerus gütüzü,
* Arranjamentürik egin gabe
* Begiak zerratzen batüzü.
* Hartakoz, arren, orai
* Othoitzen zütügü,
* Gure danjer tristia
* Ikhus ezazü.
* Ordeñü bat, othoi,
* eni egin ezadazü,
* eta zure semia ere
* orhit ükhen ezazü.
* Rekokillart
* A, Arieder, Arieder,
* Malezia gaiztoz bethia,
* Hire gaitzik handiena dün
* Ene hatiaren bildü nahia.
* Bena ixilik egoiten ahaliz
* Berdin din balia,
* Nik eztiñat emanen
* Ihure ene photeria.
* Eni hatia bil eta
* Nahi üke egin erria,
* Nik hartarik begiratüren ait,
* Jüratzen deiñat fedia.
* Arieder
* Aspaldiko adiskideak girella
* Mündü orok badakizü,
* Hamasei urthe phürü
* Ingoiti badizü.
* Zerbütxatü ükhen banü
* Den personnarik praubena
* Eman zikedazün harek
* Zük bezanbat estrena.
* Hainbestek entzüten dielakoz
* Phena dizüt,
* Bena mukanas baten obligazionia
* Orano etzitüt.
* Eta orai ja,
* Hartaratürik nüzü,
* Ahal nizan lekhialat
* Juan nahi nüzü.
* Semiari phürü
* Zerbait ordeña ezozü,
* Nahi badüzü gero zihaurk
* Leher egin ezazü.
* (Abia juaitera, Arieder, bestia jarraiki un duan)
* Rekokillart
* Zer debrü phensatzen dün?
* Ützül adi hunat,
* Eta bihar notaria
* Erakharriren diñat.
* Leheneko fama hura
* Ehien hula tinkatü,
* Bi haur egin eta
* Halerez ezpehündien hartü.
* Bena ni orai banonan
* Amini bat jartera,
* Eta hi ere abilua,
* Egür haxe baten xerkara.
* (Biak retira. Satanak jalki.)
* Satan
* Jupiter, behadi hunat,
* Behar diagü unxa hitzartü,
* Rekokillart eta Arieder
* Gure ostatialat nahi tiat bildü.
* Jupiter
* Voila qui fet, Satan,
* Hori unxa düzü phenxatü,
* Eta egiteko hortan
* Nik ere nahi zütüt lagüntü.
* Lehenik agertzen denian
* Behar dizügü lothü,
* Eta hirüren artian
* Herresta bolatü.
* Hamasei urthe huntan
* Amure bateki bizi düzü,
* Eta elizalat aldiz
* Huillan zen ere eztützü.
* (Rekokillart eta Arieder jalki eta paseia.)
* Satan
* Beha zite, Jaun anderiak,
* Behar dügü orai mintzatü.
* Gure ostaliallat nahi zütiegü
* Herresta bollatü.
* (Tira arropetarik Satanek erdian bara.)
* Arieder
* Khürütxe saintiaren berthütez
* Nik ait akazatzen,
* Eta ene khorpitza libra deza
* Odre emaiten.
* (Arieder ützi bestia etxeki.)
* Aztaroz
* Hik phürü behar dük
* Orai jin gureki,
* Zeren ezpeitük kreditik batere
* Khürüxiareki.
* Jupiter
* Nik nihauk entzün diat
* Erraiten hire ahoti,
* Hi hiltzen izanian
* Bürdün arrestelü bar sartzez üzküti.
* Rixart jalki
* Aparta zitaia horti,
* Figüra gaistoz bethiak,
* Bestella ene Sabriak deitzie
* Jauzeraziren büriak.
* (Retira Satanak, jauziz bestiak paseia.)
* Rixart
* Eman ezadak hunat, Rekokillart
* Hire amuriareki,
* Etziria orano nahi jarri
* Beste bizitze manera bati?
* Behar dük hasi mementian
* Konzentziaren examinatzen,
* Huntarzün gaiski akisitiez
* Restitütione egiten.
* Ber denboran amure hori
* Behar dük kitatü,
* Eta armaren blesürak
* Ahalaz remediatü.
* Exenplü orrible hori
* Nahi diagü akazatü,
* Amorekati izan ezkitian
* Hil onduan damnatü.
* Eta gizunak adin hortan
* Ezpadü nahi ezagütü,
* Hil onduan izanen dük
* Ifernian enflamatü.
* Korronpizione horik oro
* Behartük abondenatü,
* Eta lege veritablian
* Ore fedia fundatü.
* Hiri mihi theia
* Berdenboran korrejitü,
* Bestella mündia oro
* Hik behar dük phozonatü.
* Mündia tronpatü nahiz
* Hainbeste finazia badük,
* Bena azken egünian
* Oro ihauren gaiñen ükhenentük.
* Arren dük errana
* Salamunen proberbiuan,
* Ihaur hatzamanik izan iz
* Besteri hedatü lazuan.
* Malzür orrible horren
* Süjekioneti jalkitia gatik,
* Behar üke konxültatü
* Elizako artzanareki.
* Hark emanen deik konxolü
* Hire arimaren sendotzeko,
* Bai eta ere indar
* Bidaje handian abiatzeko.
* Eta orai presentian
* Behar diagü retiratü.
* Jaun hoiek plazer badie
* Erretreta sonatü.
* (Rixart retira, soné. Bestik ere retira.
* Sarjent eta notaria jalki eta paseia.)
* Notaria
* Egün hun, jaunak,
* Zer berri zien etxetarik?
* Badüzienez berri agorik,
* Erran ezadazie bertarik.
* Badenez prozesik
* Edo egiteko gaistorik,
* Ezkuntze egiterik edo
* Zunbait ordeiñü egin liruenik.
* Ni egün heben niz
* Hürrünt danik jinik,
* Entzünik herri huntan
* Etzüniella notaririk.
* Sarjent
* Ber gisan ni ere,
* Jaunak, nahi niz mintzatü,
* Eta ene estatia zer den
* Zier deklaratü.
* Arren, ene gradia da sargant,
* Zien ororen zerbütxüko,
* Eta eztienari ezterot
* Nik deusere hartüko.
* Eta hori zertako?
* Gure ofiziua beita halako.
* Lekhiarik eztienari
* Ezterogü deus idokiko.
* Deusere lan okherrik düzienian
* Guregana jin zitaie.
* Etxeratzuan sakolak
* Arhin ekharriren tüzie.
* Eta orai presentian,
* Baliz ihurere
* Zien errezebitzeko,
* Huntarzüna bagünüke.
* (Rekokillart eta Arieder
* jalki arrakontra.)
* Arieder
* Egün hun, Jaunak,
* Plazer badüzie,
* Kuriusegi ezpaniz
* Ziek nunko zirade?
* Notaria
* Hitz liabürrez erraitera,
* Parisienak gütüzü,
* Arauz gure libreiati ere
* Ezagün ahal gütüzü.
* Arieder
* Eta, zer egitekoz
* Heben ebilten ziradeia?
* Faxus ezpazaizie,
* Erran ezadazie.
* Notaria
* Behar düzü jakin,
* Sarjent eta notari girella,
* Eta jente bürü gaistuen khostüz
* Gure egitekuak egiten tügülla.
* (Notaria eta sarjenta jar, bestiak paseia.)
* Arieder
* Rekokillart, beha zite,
* orai düzü thenoria,
* Nahi badüzü egin ordeiñürik,
* Badüzü okasionia.
* Zü zihaur hirietarat eraistü
* Etzira estatütan,
* Eta profeita gitian, arren,
* Okasione hun huntan.
* Zure etxenko familiak
* Badizie huntarzüna franko.
* Dütüzünak oro behar tizügü
* Ama sementako.
* Rekokillart
* Egünon, egürü,
* Ahalkegabe handia,
* Nihauren phürü behardiñat
* Begiratü erdia.
* Arieder
* Zer phensatzen düzün
* Erran ezadazü hunat.
* Eztüzia ikusten behar düzüla juan
* Berhalla beste mündiallat?
* Zihauren begiratzen tüzünak
* Zü hil unduan zien etxekuentako,
* Bi zehe südür gero
* Gure müthürrentako.
* Rekokillart
* Eztiñat, ez, ahalke handirik
* Hire südürrarentako.
* Eztün ni bezallako kaponrik
* Haboro pelatüko.
* Bena, jaun horiek arauz
* Gitiñe instruitüko.
* Nula egin behar dügün
* Beraiek gidatüko.
* Satan jalki
* Egin itzok, egin,
* Ariederri ordeiñiak.
* Estitik nahi beno lehen gero,
* Entzünen hire hil zeiñiak.
* (Aztaroz jalki.)
* Jupiter
* Hori dük, hori Rekokillart,
* Kolpü hardita egiten dük.
* Huntarzuna ore haurrer idok eta,
* Amurer emaiten dük.
* Aztarot
* Hire uhuria ere
* Horti goratzen dük,
* Eta hil undoko ostatia
* Gure etxen següratzen dük.
* Jupiter
* O, Arieder, Arieder,
* Badün pasione gaintitü franko.
* Azkenekoa Rekokillarti
* Eragiten deron figaisto.
* Ase dadin ordeiñüz
* Behar derok ordeiñatü.
* Egünian behin behar derialla
* Südürra üzküti sarthü.
* (Satank retira.)
* Rekokillart
* Egün hun, jaun Notaria,
* Nahi züntüdan mintzatü.
* Huntarzun buxi bat nahi nizün
* Andere huni ordeiñatü.
* Notaria
* Hunki jin zirela,
* Zure konpañareki,
* Zerbütxatüren zütiet
* Milla plazereki.
* (Mahaiña ezar eta sar haurak.)
* Laur jakile lehenik
* Behar düzie huna erakharri,
* Lekhü estranjerian beiniz,
* Eniz deskartatü nahi.
* (Arieder retira, Olliberos eta Rollan jin
* berhalla bi lagüneki, Rekokillart juan
* Türkiara eta jin bigeki, Arieder mintzo.)
* Arieder
* Jauna, hoiek dütüzülla
* Orai heben jakilliak,
* Ez deusetan falta
* Formalitatiak.
* Notaria
* Jauna, plazer badüzü
* Behar düzü mintzatü,
* Eia zer plazer derozün
* Dama huni ordeiñatü.
* Rekokillart
* Jauna, ordeiñatzen dirot
* Beste ororen gaiñeti,
* Jar diezazün egünian behin
* Südürra üzküti.
* Eta jan dezen egün oroz
* Hamalaur libera xakürki.
* Bai eta gero, edan,
* Etxe gibeleko barga xiloti.
* Jauna, etzizia üdüri
* Aski uneski mintzo nintzalla?
* Hola kunten ezpazira, zü ere
* Astuak jo aitzella.
* Desiratzen dirot orano
* Beste orok eni bezalla,
* Sei hilabeteren khakeria eta
* Gero zazpiren ezin bareria.
* Notaria
* Jaunak, arauz entzün düzie
* Ordeiñü hunen zentzia,
* Edo behartzen bada
* Jakile hun izanen ziria?
* Olliberos
* Ordeiñ bat aberatxik dela
* Kunprenitü dizügü,
* Eta ber huntarzünak
* Zuri ere desiratzen deitzügü.
* Rollan
* Hala huntarzün horik
* Hain abondant badira,
* Sargantak ere behar dizü
* Haietarik bere phartia.
* Notaria
* Jaunak, huillan zitaie
* Kuntratü hunen sinatzera.
* Gero juan gitian
* Fitez barazkatzera.
* (Huillant eta sina.)
* Rekokillart
* Arieder, abilua
* Zerbaiten prestazera.
* Deliberatzen diñat jaun hoier
* Kolazione baten emaitera.
* (Arieder juan eta ekhar mestüra,
* onighon gordin jaten ari.
* Satanak jalki.)
* Satan
* Xei handia egiten düzie,
* Egün lekhü huntan,
* Bena deus hoberik ez ekhartekoz, Arieder,
* Sar zan südürra khakan.
* Aztarot
* Behadi hunat, Arieder,
* Huntarzuner khuntü egizü.
* Egünko apairiak berak
* Ostikobat emaiten dein.
* Jupiter
* Kita, kita, plaza haur,
* Butiga gaistua,
* Dantza bat eman dezagün,
* Libra palaziua.
* (Azotiaz erretira erazi oro, nur bere gainti.)
* Sortibran
* Oho, Rekokillart, nun iz
* Ore amuriarekilan?
* Sarri behar diagü dantza bat eman
* Orok algarrekillan.
* A, Arieder, Arieder,
* Pasione gaintitü handia,
* Azkenekoz kausitü dün
* Hire desein hartia.
* Heben erran die elhia,
* Behar dialla errejistratü.
* Hori hala bada,
* Gük ere nahi aigü lagüntü.
* Adio erraiten deriat,
* Berriz ützül artio.
* Lagüneki huna ützültzin
* Etzikük berantüren.
* (Retira, soné. Satanak dantza.
* Rekokillart eta Arieder jalki eta paseia.)
* Jupiter
* Behadi hunat, Rekokillart.
* Oraiko ene galthuari.
* Nun egin eron khortia lehenik
* Arieder horri?
* Ikhusi züntien nurbaitek
* Zien randevuko ostatian?
* Hebetixe klarki erraitera
* Barneiseko urdanthegian.
* Aztarot
* O, begiraik lekhü ederra
* Haitatü züniela,
* Bena nunbait apüspres
* Ziek merexi bezalla.
* Huntarzunak arauz,
* Horri deitzok ordeiñatü.
* Hire hatiaren kostüz bere jaunareki
* Behar dik unxa libertitü.
* Satan
* Alle, pergüt eskelliak,
* Behar düzie jin gure etxerat,
* Edo bestella mementian
* Hoben eman batailla bat.
* Rekokillart
* Ingoiti eni mendekatzez
* Etziria orano ase?
* Phausia emadazie edo
* Leher egin ezazie.
* Jupiter
* Eztük remesionerik,
* Behar dük bataillatü,
* Bestella ene khakuaz har eta
* Herresta nahi ait bolatü.
* Rekokillart
* Allo, Arieder, preparadi,
* Behar diñagü bataillatü.
* Fripon hoiek behar tiñagü
* Ahal batügü akazatü.
* (Batailla. Rekokillart blesa erditan bara.)
* Alle, fripon madarikatia,
* Hori diat, hori kolpia.
* Alleta debriek eramaiten ezpahai
* Ükhenen dük ordaria.
* Arieder
* Rekokillart, hori düzülla
* Gure fortüna gaistua,
* Bena zihaurk ofenxatzen düzü
* Bethi gure jinkua.
* Etzira ebilten elizan
* Eta bai ostatietan,
* Zure gusta düzü kartetan,
* Meza eta bezpera artetan.
* Igante goizan juan eta
* Segür gaiherdi artio,
* Bai eta orano hanitxe aldiz
* Astelehen goiz artio.
* Aztarot
* Allo, ezta kestionia,
* Gitian berriz batailla,
* Bestella eraman nahi zütiegü
* Herrresta gure ostatialla.
* Arieder
* Jauna, zuri adresatzen nüzü,
* Zelietako Jinkua,
* Favori gitzazü, arren,
* Othoi, zük jaun jüstua.
* (Batailla. Satanak eskapa.)
* Rekokillart
* Allo, Arieder, orai
* Viktoria badiñagü,
* Eta orai amini bat
* Retiratü behar diñagü.
* (Retira, soné. Gide Burgoiña jalki eta mintzo.)
* Jente hunak, etzitaiella
* Memento bat deüzia,
* zeren gure süjeta
* Orai dua finitzera.
* Oren kart baten barnen
* Dügü sekür finitüko.
* Esparantzareki zien attentione hunez
* Gütüziella lagüntüko.
* (Retira.)
* Rekokillart jalki
* Arieder, badakin
* Estatü tristian nizalla,
* Eta orai ene sendotzeko
* Erremedirik eztella.
* Hik hala nahi badün
* Nahi ait errejistratü,
* Bestella ene semiak
* Bastart behar din baratü.
* Bena meragana ni
* Ezpeiniz nahi presentatü,
* Grefiera behar diñagü
* Lehenik elhestatü.
* Harek nahi badeizkü
* Kridak mintzatü,
* Bihar berian gero
* Nahi ait errejistratü.
* (Grefiera jalki.)
* Arieder
* Egün hun, Jaun Grefiera,
* Zük plazer badüzü,
* Rekokillarteki ezkuntzen nizalla
* Kridak behar deizkützü mintzatü.
* Grefiera
* Voila qui fet, madama,
* Hori unxa düzü.
* Erretira zite eta
* Nahi tit püblikatü.
* Arieder
* Gure izenak ere,
* Jauna, plazer badüzü.
* Letera huntan barnen
* Edirenen dütüzü.
* (Grefiera paseia, bestiak retira.Soné.)
* Grefiera
* Ezkuntzeko promes elibat batüt
* Zier püblikatzeko,
* Eta bi partidak nur diren
* Deitziet deklaratüko.
* Rekokillart, Jupiterren lehen semia,
* Edireiten da gainti bateti,
* Eta Arieder, kunkübina pirotina,
* Aldiz, beste gaintiti.
* Ihurk ere enpexamentürik
* Balin badakie horietan gaiñen,
* Revelazione egin beze
* Hogei ta laur orenetan barnen.
* (Retira.)
* (Jalki Türkak oro.)
* Larmirant
* Gomendü eman neizien
* Diella zerbait denbora
* Ariederetan gainen
* Sonein hartüren züniella.
* Ene ustez orai
* Thenoria hona da.
* Adret izan zitaie
* Zien egin biden gitera.
* Gero juan gitian
* Solojü zerbaiten hartzera,
* Eni ja erraiten deiziet,
* Flakatü zait estomaka.
* Arieta orok batetan
* Zeliaz eta lürraz
* Jüratzen dügü Egia.
* Huna agertzen bada Arieder,
* Dolütüren zaiolla.
* Larmirant
* Gitian arren, Jaunak,
* Memento bat retira.
* Gure profetaren exekutatzera.
* Sarri ützüliren gira.
* Mahaiña ezar. Oro retira,
* Soné. Satanak jalki eta dantza
* Salbü mera, Grefiera, Rekokillart eta
* Arieder oro bi gaintietarik jalki Mera,
* Grefiera eta Arieder, jalki erditi.
* Hirurak jar eta Arieder minzo.
* Arieder
* Jauna, Rekokillart
* Eri handia düzü.
* Errejistratzera gure etxera,
* Othoi, jin behar düzü.
* Grefiera
* Arieder, holako lanik
* Nik eztiñat eginen.
* Phüntü batez ere legeti
* Eman deskartatüren.
* Haur dün lekhü komüna
* Ororen zerbütxüko.
* Har beza harek ere phena,
* Nahi bada huna jiteko.
* Arieder
* Jauna, arren banuazü
* Orai beria etxera,
* Eta zerbait ere maneraz
* Ekharriren dit huna.
* (Retira, Rollan eta Ojer ere bai,
* ekhar arteka eria. Hirurei kaideran ezar.)
* Grefiera
* Zunbat urthe tüzü,
* Orai erran behar düzü.
* Gero zure lana
* Fitez eginik düzü.
* Rekokillart
* Jauna, arauz errejistriak
* Nunbait hor dütüzü,
* Eta haien verifikatzia
* Zien egitekua düzü.
* Grefiera
* Jauna, zure errejistrerik
* Ezin edireiten dizügü,
* Eta ellizakuetan ere
* Segür nüzü batere eztüzü.
* Batheiatzeko zirela ere
* Oro beldür gütüzü,
* Zeren zure maneretarik
* Gisa hanitx badüzü.
* (Grefierak xerka errejistria.)
* Arion (*)
* Othoitzen zütüt, jauna,
* Fitetz xerka ezazü.
* Eri horri mendekatü nahiz,
* Huillan niz errabiatü.
* Grefiera
* Jaunak, azkenekoz
* Ediren dügü hunen adina,
* Eta errejistrü haur edireiten da,
* Diela lauretan hogei urthe egina.
* Eta orai, Jaunak,
* Trankila zitaie.
* Memento baten bürüko
* Izkiribatürik düzie.
* Mera
* Jaunak, Haur düziela
* Izkiribatürik ea deia?
* Plazer badüzie orok behatü,
* Emanen nahi deiziet lektüra.
* (1ª Jalki Mera Sikanbrius esküñetik
* eta jar. Jalki eskuiñetik Aurelien, Jilla
* Xilperik, Marzelin eta Lüpüs, eta Aurelien mintzo)
* Aurelien
* Jauna, baginikizüe gük
* Plainta bat egin nahirik,
* Herriaz oroz girelarik
* Aldiz behartürik.
* Plazer badüzü hartü
* Behatzeko attenzionia,
* Nahi deizügü, arren,
* Deklaratü kausa.
* Mera Sikanbrius
* Mintza zitzaie, arren
* Eia zer den kausa.
* Jüstizia eginen düt,
* Ene photerian bada.
* Jilla
* Bai jauna, segürki
* Zure photerian düzü,
* Eta estüzü behar,
* Arren, arrafüsatü.
* Xilperik
* Nik ere ene aldetik
* Nahi zütüt othoitü,
* Eta hoien bersendimentian
* Edireiten nüzü.
* Marzelin
* Jauna, ni, arren,
* Hasiko nüzü minzatzen,
* Rekokillartez eta Ariederrez
* Dela kestionne esplikatzen.
* Badakizü haien kondüta
* Dela laidogarria.
* Arren, merexi lükiela
* Hürrün akazatzia.
* Lüpüs
* Jauna, bata bestiareki egoiteko
* Hurak nun dütüzü?
* Bena jente unesten artetik
* Hürrün behar likezie deskanpatü.
* Mera
* Jaunak, hortan gaiñen
* Unxa arrazu düzie,
* Bena mement huntan
* Deus ezin egiten ahal zaie.
* Orai ünitürik beitira
* Khanbia ditake
* Berantxiago arren
* Horrez, kestiune date.
* Aurelien
* Jauna, haien biziuak
* Sobera zahartürik da.
* Thüpa gaistotik ardu hunik elkitia
* Inposible da.
* Jilla
* Jauna, bataren biziua
* Khanbia daite,
* Zahartüz geroz deus erraillerik
* Ihur ere espeitüke.
* Xilperik
* Jilla, hori egia
* Handia erran dük.
* Bataren biziua bortxaz
* Khanbiatüren dük.
* Rekokilarten biziua
* Estük sekula khanbiatüren.
* Thonban berareki huna
* Dik ehortziren.
* Marzelin
* Jauna, nezesarri lükezü
* Lehen beno lehen,
* Arren, plazer badüzü,
* Düzü konsentitüren.
* Izan ditian biak
* Hürrün akazatürik,
* Halaz beitükegü
* Herria xahatürik.
* Lüpüs
* Jauna, ene abisez ere
* Determina zinirozü,
* Eta, lehen beno lehen,
* Nahi züntüket othoitü.
* Amurekatik gure herria
* Izan dadin unestatian,
* Bai eta ere halas
* Bethi ereko phausian.
* Mera Sikanbrius
* Jaunak, arren, orai
* Determinatzen düt,
* Rekokillart eta Arieder
* Izan ditian hürrün akazatü.
* Kaballotxez behar die
* Berhala hürrünt erazi,
* Eta gero herexa
* Lastoz erra erazi.
* (Retira oro.)
* (Scène 2ª Jalki Rekokillart eta Arieder)
* Rekokillart
* Arieder, entzün dit berri bat,
* Berri hanix gaistobat,
* Herri huntarik gure akazatzeko
* Hartü diela deliberazionne bat.
* Zer eginen dügü
* Edo nurat juanen gira?
* Othoi, zük ere emazü
* Zure konseillia.
* Emaztek dütüzie, izpiritiak
* Hanix penetrant,
* Partikularki zuria düzü
* Gaistualako konstant.
* Arren, zerbait phensa ezazü,
* Burra, milla diable,
* Hebentik juan
* Bejar badügü ere.
* Arieder
* Rekokillart, lehenago nik
* Zerbait niküzüna phensatü,
* Bena orai gogua hanix
* Zitadazüt hostü.
* Hunialako ala gaistualako
* Etzükezün ene paria,
* Partikularki ikhusten banien bazela
* Plazer edo irabas pidia.
* Hainitxetan hanix plazer
* Hanix gizuni dit kausatü,
* Orai kuntre jarri zistadatzü
* Zureki nizalakoz eskuntü.
* Alle, diren bezalako
* Fripon eskeliak,
* Hanitxetan bere plazerak
* Eneki igaru dütienak.
* Areta estitit arruinatü
* Eni diharü emaitez
* Ezi ni kuntentatzen nündüzün
* Pintu ardu zunbaitez.
* Rekokillart
* Arieder, etzitadazüt zihaur ganik
* Konbersa hori hanix propi.
* Nahi bada banakian
* Zure kondütaren berri.
* Arieder
* Bazünükia amens eni egiteko
* Zerbait arraprotxü?
* Nula zihaur beitzira
* Unxa gobernatü.
* Ene üstez estizügü
* Zük ez nik algar tronpatü,
* Hartakos arroproxürik algarri
* Ezin emaiten dizügü.
* Herritik akazatürik izateko konbersa
* Beste aldetik miseria,
* Horrek behar dizü kausatü
* Zure eta ene disgrazia.
* Egia düzü algar ere
* Estügüla unxa maithatü,
* Nik ja orai beno lehen,
* Sobera gizun dit ezagütü.
* Rekokillart
* Arieder, zure kondütaz
* Izan nündüzün instruitü,
* Bena oihüs zihaurek erraitia
* Estranje zitadazü.
* Arren, bata bestia
* Estezagün desfama,
* Eta iseia gitian aldiz
* Herrian egoitera.
* Retira biak. Scène 3ª. Jalki Aurelien,
* Jilla, Xilperik, Marzelin, Lüpüs eta Sikanbrius.
* Mera jar eta Aurelien mintzo.
* Aurelien
* Jauna diela zunbait denbora
* Rekokillartez eta Ariederez güntüzün         /minzatü
* Eta hurak orano herrian
* Edireiten dütüzü.
* Mündia oro düzü
* Haietzaz mintzatzen
* Bai eta heben süpportatzez
* Oro estonnatzen.
* Jilla
* Haiek estizie merexi
* Heben süpportatzia
* Hori düzü segürki
* Mündü ororen sendimentia.
* Haien üngürünetan ükheitia
* Estüzü gure uhuria,
* Haien akazatzeko arren
* Ikhusten dit nezesitatia.
* Mera
* Haien heben sofritzera
* Estüt ziek beno inbeiago
* Bena uste düt bertan berak ere
* Diela debeiatüko.
* Jente unestei ere badie
* Zer egina bizitzeko
* Eta haiek arren
* Zer gainti die jaukiko.
* Estienaz gaiñian
* Adiskiderik ez besterik
* Hurak juanen dira
* Ihesi hebentik.
* Xilperik
* Nula nahi düzü
* Ihesi juan ditian
* Ihuren haien mendik
* Estienaz gaiñian.
* Baster ororat düzü
* Hoien fama barreiatürik
* Bai eta mündü oro
* Haien kondütaz instruitürik.
* Heben üzten badira
* Gogo hunez dira egonen
* Hartakoz akazatzia düzü
* Nezesari izanen.
* Marzelin
* Haien süpportatzia
* Estüzü gaiza aisita
* Eta haien bistan ükheitia
* Nula posible da.
* Arren arren erok dügün
* Sui eta fundatzia
* Rekokillart eta Arieder
* Herritik deskanpa.
* Haien itxuskerien handiz
* Odola zait muntatzen
* Ene büria nihaurek ere
* Ezin beitüt konprenitzen.
* Lüpüs
* Ziek jaunak uste düzie
* Zerbait süjet badakiziela,
* Baina segür izan zitie,
* Nik bezain bat estakiziela.
* Rekokillartek bere denboran estü
* Deusere borda hütxetan hartü.
* Ariederek, aldiz, gizuner
* Plazer baizik estü errendatü.
* Rekokillartek hil onduan
* Badüke abantailla bat handia,
* Adarrez adar aisa beita
* Juanen beste mündiala.
* Zeliala unduan gero
* Estakit zer berri dükian,
* Hanko adardün hurak haren haidürü
* Uste düt prestik diratian.
* Ariederek badüke han hatik
* Bere primantza,
* Bere bür hordari heben üzteko,
* Egin baitüke egin ahala.
* Mera Sikanbrius
* Jaunak, dügün egürüki
* Zunbait egün orano.
* Agian arte huntan
* Berak dira deskanpiko.
* Eta inkas, berak
* Ezpadira herritik phartitzen,
* Lastoz herexa erra erazirik
* Dütügü bertan akazatüren.
* Ezi holako süjetik
* Ezin da süpportatzen,
* Hartakoz ere ene errana
* Bertan dügü exekutatüren.
* Retira oro.
* (Scène 4ª Jalki Arieder eta Rekokillart
* askena mintzo)
* Rekokillart
* Arieder, phenareki ikhusten dit
* Heben estükegüla phausirik,
* Eta bortxatü izanen girela
* Juaitera determinatürik.
* Estit ürhaxik egiten ahal
* Nun estüdan mespretxü enzüten
* Sarri haiek benaie
* Besterik egitera erakharriren.
* Oren gaistua züzün arauz
* Ni huna jin ninzanian,
* Eta orano gaistuago
* Zureki ezagütze egin nianian.
* Nihauren kuntreko mesperetxiak
* Segürki handi ditüzü.
* Bena zure kuntrekuak
* Hanitxez laxago dütüzü.
* Arieder
* Rekokillart, ikhusten dit
* Xahü poillotü ziradiela.
* Beharrik nahi bada mens
* Beste arrestakuak badütüzüla.
* Zure denboran izan zira
* Zer nahi egitera ekharria,
* Eta orai elhe zunbaitegatik düzia
* Galtzen korajia?
* Jentiak gure kuntre mintzago
* Emazü korajia handiago,
* Halaz lotxa eraziren dütügü
* Balira ere debrükiz oro.
* Allo, arren, Rekokillart, emazü
* Bi üngürü zure bihotzari,
* Eta phenxa venjatzia
* Herriko jente orori.
* Ikhusten badie haiek
* Gü lotxatü girela,
* Aisa eginen dizie
* Guri plazer diena.
* Rekokillart
* Arieder, zure korajia
* Hun dit edireiten
* Bena, amens zunbait elhe erraile berri
* Zünükia ediren ükhen?
* Zerbait mesfidantxa orai
* Deitadazüt har erasten,
* Nahibada eta zure kondüta
* Net arraro esten.
* Balinbada halakorik,
* Estizü hanix balia,
* Eni adar egitera
* Zuregana jiten bada.
* Arieder
* Zük eni eraiteko enegana jiliak
* Estiela hanix balio.
* Uste dit zük bezainbeste phürü
* Mündü orok dian balio.
* Bena eskitian aharra,
* Eta bai izan adiskide.
* Agian gero mündiak ere
* Zerbait errespeitü gure badükie.
* (Retira biak. Jalki Aurelien, Jilla, Xilperik,
* Marzelin, Lüpüs eta Mera Sikanbrius.)
* Mera Sikanbrius
* Jaunak, uste düt orai
* Rekokillart eta Arieder lotxatü diren,
* Eta herria bertan
* Kitatüren dien.
* Aurelien
* Jauna, estüzü sobera sarri
* Gaiza hori hala den,
* Debrietarat juanen badira ere
* Hebentik kanpo phürü diren.
* Jilla
* Aurelien, arrazu dük
* Hola mintzatzeko,
* Halakuetan debriak badik
* Eskunia franko.
* Xilperik
* Rekokillart eta Ariederrez
* Behar badü herriak gabetü,
* Behar dügü haiekin
* Solaz eta sürlürio.
* Marzelin
* Jaunak, bozkarioz
* Has neinte khantazen,
* Eta hurak phartitürik ikhusiz geroz,
* Eniz berhala ixiltüren.
* Lüpüs
* Haien phartitzeko egünian
* Banket bat dügü eginen,
* Nik ja milla libera
* Gogotik düt emanen.
* Mera Sikanbrius
* Jaunak, gitian, arren, juan
* Berhala ostatü batetara,
* Eta banket handi bat
* Berhala kommanda.
* Berhala kommanda (Retira oro.)
* (Scène 6.º Jalki Rekokillart eta Arieder)
* Rekokillart
* Arieder, enzün dit herri huntan
* Direla oro allagrantzian,
* Bai eta besta handi egitera
* Direla abiuan.
* Zük eta nik ustez
* Herria dügün kitatzen,
* Eta harren heben egiteko
* Zer debrü dügü phensatüren.
* Arieder
* Intercus canis ore vert,
* Latiz dira hitz hoiek oro,
* Üskaraz erran nahi dit,
* Horaren kaka dela haien ororentako.
* Eta haien konplotaren
* Orai destrunpatzeko,
* Badizügü moien bat
* Hebentik ezkutatzeko.
* Eta haier erakasteko,
* Haietzaz girela trüfatüko,
* Gitian sar barna
* Plazer baten hartzeko.
* Rekokillart
* Alla, izpiritü brillanta,
* Ene Arieder maitia,
* Orai ikhusten dit
* Zure mereximentia.
* (Besarkatziareki)
* Graziuski besarkabat,
* Arieder, deizüt galthatzen,
* Eta beste lanen egitera
* Orai gütüzü retiratüren.